[{"text_idx": "#000002", "text": "Elusen annibynnol wedi ei chychwyn gan RYA Cymru Wales (y corff cenedlaethol Cymreig sy\u2019n rheoli hwylio) ydy \u2018All Afloat\u2019 a\u2019r nod ydy darparu cyfle i bobl ifanc yng Nghymru i drin cychod a chynnig sgiliau bywyd iddyn nhw. Darparodd \u2018All Afloat\u2019 220 sesiwn profiad cyntaf ac ardystio dros 70 o hwylwyr ifanc drwy ganolfannau a chlybiau yn 2017, gyda chyllid sbarduno cychwynnol gan RYA Cymru Wales a thrwy gyfuno\u2019r rhaglen \u2018RYA OnBoard\u2019. Yn 2018 a thu hwnt, bwriadwn barhau i weddnewid bywydau drwy rym hwylio a thrwy helpu i ddarparu rhagor o bobl ifanc mewn rhagor o leoliadau."}, {"text_idx": "#000004", "text": "Lansiwyd \u2018All Afloat\u2019 am y tro cyntaf fel menter newydd ym Mai 2017 gan RYA Cymru Wales. Nod RYA Cymru Wales oedd darparu cyfle i bobl ifanc i \u2018roi cynnig\u2019 ar amrediad o weithgareddau hwylio a gweithgaredd trin cychod ac i gymryd rhan, gyda\u2019r gobaith y bydden nhw\u2019n ennill cymwysterau RYA cydnabyddedig."}, {"text_idx": "#000005", "text": "Gweledigaeth \u2018All Afloat\u2019 ydy gweddnewid bywydau drwy rym hwylio. Ar gyfer rhai o blith lleiafrifoedd a chefndiroedd difreintiedig rydyn ni\u2019n darparu cyfle nid yn unig i roi cynnig ar hwylio, ond hefyd i gynnig llwybr i fod yn hyfedr a\u2019i wneud yn hoffter angerddol am oes."}, {"text_idx": "#000007", "text": "Yn 2017, fe dderbynion ni gyllid sbarduno gan Chwaraeon Cymru (un o asiantaethau llywodraeth y DU) ar gyfer rhaglen beilot \u2018All Afloat\u2019 yng Ngogledd, Gorllewin a De Cymru. Roedd y peilot yn targedu plant o gefndiroedd difreintiedig a lleiafrifol na fyddai fel arall wedi cael cyfle i gael profiad o hwylio a thrin cychod a darparu cyfle iddyn nhw nid yn unig i roi cynnig ar y gweithgaredd, ond i ddod yn hyfedr ac i gynnig llwybr i weithgaredd rheolaidd; mewn gair, i\u2019w cael i ymddiddori mewn hwylio am eu hoes."}, {"text_idx": "#000008", "text": "Mae hwylio\u2019n hyrwyddo\u2019r gwerthoedd craidd o hyder, hunan-ddibyniaeth, gwaith ti\u0302m a llythrennedd corfforol. Mae\u2019r plant sydd wedi ymddiddori yn y gamp yn llythrennol yn gweddnewid eu bywydau eu hunain. Maen nhw\u2019n rhyngweithio a\u0302 grw\u0302p newydd o gyfoedion sy\u2019n actif yn gorfforol ac yn edrych ymlaen; maen nhw\u2019n cydweithio a\u0302 phlant hy\u0302n sydd wedi dod yn hyfforddwyr cynorthwyol ac yn gweld y gall bywyd ym myd chwaraeon, yn broffesiynol neu fel gweithgaredd hamdden, fod yn realiti iddyn nhw."}, {"text_idx": "#000009", "text": "Bellach mae rhaglen \u2018All Afloat\u2019 yn symud i gyfnod newydd. Mae Chwaraeon Cymru wedi darparu cyllid graddedig ar gyfer 2018 a 2019 ac rydyn ni\u2019n chwilio am ffynonellau cyllido newydd, nid yn unig i barhau\u2019r cynllun yn y blynyddol i ddod, ond i gynyddu\u2019r rhaglen yn ddirfawr. Mae \u2018All Afloat\u2019 yn Sefydliad Corfforaethol Elusennol cofrestredig (CIO) gyda\u2019r rhif elusen 1175241."}, {"text_idx": "#000010", "text": "Pob plentyn wedi gwirioni ar chwaraeon am oes"}, {"text_idx": "#000011", "text": "Un o brif amcanion Chwaraeon Cymru ydy cael pob plentyn i brofi manteision cadarnhaol a geir o gymryd rhan mewn chwaraeon."}, {"text_idx": "#000012", "text": "\u201cNid yn unig y manteision i iechyd, ond hefyd i hyder ac o ran y sgiliau newydd, fel sgiliau arwain, a ddatblygir wrth gymryd rhan mewn chwaraeon. Rydym eisiau rhoi llais i bobl ifanc a\u2019u hannog i ysbrydoli eu cyfoedion i wirioni ar chwaraeon am oes.\u201d"}, {"text_idx": "#000013", "text": "Cynlluniwyd \u2018All Afloat\u2019 i roi cyfle i blant heb roi cynnig ar hwylio i ddatblygu sgiliau newydd ac ymddiddori yn y gamp gyffrous hon."}, {"text_idx": "#000014", "text": "Drwy \u2018All Afloat\u2019, mae RYA Cymru Wales yn gobeithio cael pob plentyn sy\u2019n cymryd rhan i wirioni ar chwaraeon am oes, drwy hwylio."}, {"text_idx": "#000016", "text": "Support All Afloat on AmazonSmile"}]